b'\n_START_ARTICLE_\nMahican\n_START_PARAGRAPH_\nMahican (Mohican) su indijanski narod, odnosno konfederacija Algonquianskih plemena koja je \xc5\xbeivjela du\xc5\xbe rijeke Hudson u New Yorku. Ime Mahican ozna\xc4\x8dava \'vuka\' (u francuskom Loups), ali oni su Nizozemcima i Englezima bili poznati i kao River Indians.\n_START_SECTION_\nIme\n_START_PARAGRAPH_\nMohican su sebe ozna\xc4\x8davali kolektivnim imenom "Muhhekunneuw" u zna\xc4\x8denju "people of the great river" ,a odnosi se na rijeku Hudson. Druga plemena nazivala su ih raznim imenima. Irokezi, \xc5\xa1to pripadaju porodici Iroquoian, i nisu ih mogli razumjeti nazivali su ih Akochakane\xc5\x84, "Those who speak a strange tongue". Zbog svoje lokacije uz rijeku Hudson, Nizozemci su ih nazvali Rije\xc4\x8dni Indijanci, i Canoe Indijanci od drugih naseljenika, jer je kanu bio glavno prijevozno i transportno sredstvo Mohikanaca. Druga manje poznata imena za njih su Hikanagi ili Nh\xc3\xadkana (Shawnee), Mourigan (Francuzi), Uragees, koje je zabilje\xc5\xbeio Colden (1747) i druga.\n_START_SECTION_\nSela\n_START_PARAGRAPH_\nAshowat, Catantaquck, Checapscaddock, Kitemaug, Mamaquaog, Mashantackack, Massapeag, Mohegan, Moosup, Nawhesetuck, Pachaug, Paugwonk, Pautexet, Pigscomsuck, Poquechanneeg, Poquetanock, Shantuck, Showtucket ili Shetucket, Wauregan, Willimantic, Yantic.\n_START_SECTION_\nKultura\n_START_PARAGRAPH_\nMahicani su \xc5\xbeivjeli po selima koja su se sastojala od 20 \xe2\x80\x93 30 ku\xc4\x87a, obi\xc4\x8dno podizane na brjegovima i za\xc5\xa1ti\xc4\x87ene palisadama. Svako selo Mahicana imalo je poglavicu, \xc4\x8din poglavice bio je nasljedan. Postojalo je i vije\xc4\x87e birano od stanovnika sela. Mahicani su se bavili lovom po \xc5\xa1umama, ribolovom po rijekama i jezerima, a uzgajali su i kukuruz, grah i \'squash-tikve(), sakupljala se divlja biljna hrana i javorov slatki sok, \xc5\xa1to je bio \xc5\xbeenski posao.\n_START_SECTION_\nPovijest\n_START_PARAGRAPH_\nMahican Indijanci prvi kontakt s bijelcima imaju ranih 1600-tih godina. Bili su to nizozemski trgovci koji su postali saveznici divljih Mohawk-ratnika, njihovih neprijatelja. Naoru\xc5\xbeani nizozemskim pu\xc5\xa1kama Mohawki su protjerali Mahicane iz njihove domovine. Razbijeni Mahicani (\xc4\x8desto nazivani Mohikancima) naseljavali su se me\xc4\x91u drugim plemenima gdje su izgubili identitet. Nestanak ovog naroda inspirarao je James Fenimore Coopera da napi\xc5\xa1e klasi\xc4\x8dnu novelu \'The Last of the Mohicans\', izdanu 1826. godine. Grupa Mahicana ipak se odr\xc5\xbeala u sada\xc5\xa1njem zapadnom Massachusettsu. 1730-tih naselja Mahicana su preobra\xc4\x87ena na kr\xc5\xa1\xc4\x87anstvo. Izgra\xc4\x91ena je crkva i \xc5\xa1kola oko kojih je niknulo novo naselje Stockbridge. Mahicani ovog podru\xc4\x8dja postat \xc4\x87e poznati kao Stockbridge Indijanci. Prema Mooneyu Mahican-populacija 1600. godine iznosila je 3,000 du\xc5\xa1a. Lee Sultzman ka\xc5\xbee da ih je 1672. preostalo 1,000. Daljnja povijest Mahicana povijest je plemena Stockbridge.'